### NN 17/2024 (12.2.2024.), Odluka Agencije za elektroničke medije klasa: 614-03/23-02/0010, urbroj:114-03/04-24-02 od 31. siječnja 2024.

AGENCIJA ZA ELEKTRONIČKE MEDIJE

294

Vijeće za elektroničke medije u sastavu Josip Popovac, predsjednik Vijeća, Robert Tomljenović, zamjenik predsjednika Vijeća, te Mladen Čutura, Katija Kušec, Anita Malenica, Davor Marić i Željko Topić kao članovi Vijeća, na temelju odredbe članka 85. stavka 8. i 9. Zakona o elektroničkim medijima (»Narodne novine«, broj 111/21 i 114/22), članka 23. Pravilnika o sadržaju i postupku raspisivanja obavijesti o namjeri davanja koncesija za obavljanje djelatnosti pružanja medijskih usluga televizije i radija (»Narodne novine«, broj 118/22), a na temelju Obavijesti o namjeri davanja koncesije za obavljanje djelatnosti pružanja medijske usluge radija br. 10/23, klasa: UP/I-614-03/23-02/0010, urbroj: 114-06-23-01, (»Narodne novine« broj 145/2023) na 5-24 sjednici održanoj 31. siječnja 2024., donijelo je

ODLUKU

I. Poništava se dio Obavijesti o namjeri davanja koncesije za obavljanje djelatnosti pružanja medijske usluge radija br. 10/23, klasa: UP/I-614-03/23-02/0010, urbroj: 114-06-23-01 objavljena u »Narodnim novinama« broj 145 od 6. prosinca 2023. godine, u dijelu za davanje koncesije za obavljanje djelatnosti pružanja medijske usluge radija, TABLICA 1.:

|  |  |
| --- | --- |
| Red. broj | Naziv, područje i oznaka frekvencije |
| 3. | Šire područje grada Rovinja (grad Rovinj i općine Bale, Kanfanar, Sveti Petar u Šumi, Vrsar i Žminj) (L-RO); 94,8 MHz, 88,5 MHz i 90,7 MHz |

II. Ova odluka stupa na snagu danom donošenja i objavit će se u »Narodnim novinama«.

Obrazloženje

Na temelju članka 85. ZEM-a, Pravilnika o sadržaju i postupku raspisivanja obavijesti o namjeri davanja koncesija za obavljanje djelatnosti pružanja medijskih usluga televizije i radija (dalje: Pravilnik), te provedenih pripremnih radnji za davanje koncesija te tehničke podloge koju je utvrdila Hrvatska regulatorna agencija za mrežne djelatnosti, Vijeće za elektroničke medije (dalje: Vijeće) je Odlukom o objavi Obavijesti o namjeri davanja koncesije za obavljanje djelatnosti pružanja medijske usluge radija br. 10/23, klasa: UP/I-614-03/23-02/0010, urbroj: 114-06-23-01 objavljena u »Narodnim novinama« broj 145 od 6. prosinca 2024. godine raspisalo Obavijest o namjeri davanja koncesija za obavljanje djelatnosti pružanja medijskih usluga radija na ukupno tri (3) koncesijska područja.

Na 3-24 sjednici Vijeća, 18. siječnja 2024. održano je javno otvaranje ponuda pristiglih na temelju Obavijesti o namjeri davanja koncesije br. 10/23 te je utvrđeno kako su temeljem navedene Obavijesti pristigle sljedeće ponude:

|  |  |  |
| --- | --- | --- |
| Red. broj | Naziv, područje i oznaka  digitalne regije | Ponuditelj |
| 1. | Grad Belišće (G-BE); 101,3 Mhz | Kombel d.o.o. |
| 2. | Vukovarsko-srijemska županija (Vukovarsko-srijemska županija i južni dio Osječko-baranjske županije) (Z-VU); 107,2 MHz, 95,4 MHz i 104,1 MHz | Hrvatski radio Vukovar d.o.o. |
| 3. | Šire područje grada Rovinja (grad Rovinj i općine Bale, Kanfanar, Sveti Petar u Šumi, Vrsar i Žminj) (L-RO); 94,8 MHz, 88,5 MHz i 90,7 MHz | Media FI d.o.o. |

Vijeće je pristupilo postupku utvrđivanja zadovoljavanja formalnih uvjeta ponuda pristiglih na javni natječaj.

U postupku utvrđivanja formalnih uvjeta utvrđeno je kako ponuda ponuditelja Media FI d.o.o., Karmelo 4, Rovinj, OIB: 06285889438 ne udovoljava formalnim uvjetima sukladno Obavijesti o namjeri davanja koncesije za obavljanje djelatnosti pružanja medijske usluge radija br. 10/23 od 24. studenog 2023. te pripadajućoj Dokumentaciji za nadmetanje.

Pregledom ponude ponuditelja Media FI d.o.o. utvrđeno je kako ponuda ne udovoljava formalnim uvjetima zbog toga što je pregledom dokumentacije utvrđeno kako ponuditelj nije podmirio obvezu uplate 0,5 % Agenciji za elektroničke medije, a sukladno 4.4. Poglavlju 4. Financijski uvjeti Dokumentacije za nadmetanje, točke g) kojom je propisano da »ako je Ponuditelj postojeći nakladnik mora imati podmirene obveze s osnova Ugovora o koncesiji za obavljanje djelatnosti radija i /ili televizije koje dospijevaju na naplatu najkasnije danom objave ovog natječaja. To se odnosi na obveze vezane za uplatu koncesijske naknade; obvezu uplate 0,5 % Agenciji za elektroničke medije (AEM) i uporabu radiofrekvencijskog spektra Hrvatskoj regulatornoj agenciji za mrežne djelatnosti (HAKOM)«.

Utvrđeno je kako ponuda ponuditelja Media FI d.o.o. nije udovoljila formalnim uvjetima sukladno Obavijesti o namjeri davanja koncesije za obavljanje djelatnosti pružanja medijske usluge radija br. 10/23 od 24. studenog 2023. te pripadajućoj Dokumentaciji za nadmetanje.

Slijedom navedenog, Vijeće za elektroničke medije odlučilo je kao u izreci ove odluke te na temelju odredbe članka 23. Pravilnika o sadržaju i postupku raspisivanja obavijesti o namjeri davanja koncesija za obavljanje djelatnosti pružanja medijskih usluga televizije i radija donijelo odluku o poništenju odluke o objavi Obavijesti o namjeri davanja koncesije za obavljanje djelatnosti pružanja medijske usluge radija br. 10/23 u dijelu kako je navedeno u izreci ove odluke.

UPUTA O PRAVNOM LIJEKU

Protiv ove odluke nije dopuštena žalba, ali se može pokrenuti upravni spor pred nadležnim Upravnim sudom u roku od 30 dana od dana primitka odluke. Tužba se predaje ili šalje neposredno Upravnom sudu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: UP/I-614-03/23-02/0010

Urbroj: 114-03/04-24-02

Zagreb, 31. siječnja 2024.

VIJEĆE ZA ELEKTRONIČKE MEDIJE

Predsjednik
 Vijeća za elektroničke medije
 Josip Popovac, v. r.